允禧

允禧  ， 原名胤禧 ， 愛新覺羅氏 ， 字謙齋 ， 號紫噊 ， 別號紫瓊崖道人 ， 康熙帝二十一子 。 胤禧爲熙嬪陳氏所生 ， 康熙五十年正月十一出生 ， 康熙五十九年 （ 1720年 ） ， 從幸塞外 。 雍正八年 ， 封固山貝子 ， 旋晉封爲多羅貝勒 。 雍正十三年 ( 1735年 ) 十一月 ， 高宗即位 ， 封多羅慎郡王 。 能寫一手好字 ， 史載 “ 詩清秀 ， 尤工畫 ， 遠希董源 ， 近接文徵明 ” ， 與鄭板橋等人有往來 。 乾隆二十三年 （ 1758年 ） 五月廿一 ， 薨 。 乾隆二十四年 （ 1759年 ） 十二月 ， 永瑢出繼爲允禧孫 。 《 清史稿 》 有載 ： 慎靖郡王允禧 ， 聖祖第二十一子 。 康熙五十九年 ， 始從幸塞外 。 雍正八年二月 ， 封貝子 。 五月 ， 諭以允禧立志向上 ， 進貝勒 。 十三年十一月 ， 高宗即位 ， 進慎郡王 。 允禧詩清秀 ， 尤工畫 ， 遠希董源 ， 近接文徵明 ， 自署紫瓊道人 。 乾隆二十三年五月 ， 薨 ， 予諡 。 二十四年十二月 ， 以皇六子永瑢爲之後 ， 封貝勒 。 三十七年 ， 進封質郡王 。 五十四年 ， 再進親王 。 永瑢亦工畫 ， 濟美紫瓊 ， 兼通天算 。 五十五年 ， 薨 ， 諡曰莊 。 子綿慶 ， 襲郡王 。 綿慶幼聰穎 ， 年十三 ， 侍高宗避暑山莊校射 ， 中三矢 ， 賜黃馬褂 、 三眼孔雀翎 。 通音律 。 體孱弱 。 嘉慶九年 ， 薨 ， 年僅二十六 。 仁宗深惜之 ， 賜銀五千 ， 諡曰恪 。 子奕綺 ， 襲貝勒 。 道光五年 ， 坐事 ， 罰俸 。 十九年 ， 奪爵 。 二十二年 ， 卒 ， 復其封 。 子孫循例遞降 ， 以鎮國公世襲 。 家有西園 ， 含十二景 。